ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کسانوں کی آمدنی دوگنی کرنے کے اقدامات
زراعت اور کسانوں کی بہبود کے مرکزی وزیر جناب نریندرسنگھ تومر نے لوک سبھا میں آج ایک تحریری جواب میں بتایا کہ چونکہ زراعت ایک ریاستی موضوع ہے، لہذا ریاستی سرکاروں نے اس شعبے کی ترقی کے لیے پروگراموں/ اسکیموں پر عمل درآمد شروع کیا ہے۔ حکومت ہند مختلف اسکیموں/پروگراموں کے ذریعے ریاستی سرکاروں کی کوششوں کی مدد کرتی ہے۔ حکومت ہند کی ان اسکیموں اور پروگراموں کا مطلب کسانوں کی بہبود ہے، جو پیداوار ،اجرت اور کسانوں کی آمدنی کے لیے دی جانے والی مدد میں اضافہ کرکے کی جاتی ہے۔
مزید یہ کہ حکومت نے اپریل 2016 کو ایک بین ریاستی کمیٹی تشکیل دی تھی، جس کا مقصد کسانوں کی آمدنی دوگنی کرنے سے متعلق معاملات کی جانچ کرنا اور اس کی حصولیابی کےلیے حکمت عملی کی سفارش کرنا تھا۔ کمیٹی نے اپنی رپورٹ حکومت ہند کو ستمبر 2018 میں پیش کی تھی اور اس کے بعد ایک بااختیار ادارہ 30 جنوری 2019 کو قائم کیا تھا، تاکہ ان سفارشات کے مطابق کی جانے والی پیش رفت پر گہری نظر رکھی جائے اور اس کا جائزہ لیا جاتا رہے۔ اس مقصد کے حصول کے لیے کمیٹی نے آمدنی میں اضافے کے ساتھ وسائل کی نشاندہی کی، جو اس طرح ہیں۔ فصل کی پیداواریت میں بہتری، مویشیوں کی پیداواریت میں بہتری، وسائل کو استعمال کرنے میں مستعدی یا پیداواریت کی لاگت میں بچت: فصل کے گنجان ہونے میں اضافہ، زیادہ قیمت والی فصلوں کے تئیں تنوع، کسانوں کو ملنے والی اصل رقم بہتری اور کھیت سے غیرزرعی ہاتھوں میں منتقل کرکے اصل قیمت میں بہتری لانا ہے۔
حکومت زرعی ٹیکنالوجی کے بندوبست کی ایجنسی  اسکیم کے تحت پنچایت اور گاؤں کے سطح پر کسانوں کے فائدے کے لیے مختلف تربیتی پروگرام اور بیداری مہم چلا رہی ہے۔
حکومت ہند کسانوں کی بہبود کے لیے کیے گئے مختلف اقدامات کے بارے میں کسانوں میں بیداری لانے کے لیے بیداری مہم، پرنٹ اور الیکٹرانک میڈیا میں اشتہارات وغیرہ کا انتظام کیا جارہا ہے، جس پر 218.55 کروڑ روپے اور 148.22 کروڑ روپے ابھی تک خرچ ہوچکے ہیں۔ یہ رقوم 2018-19 اور 2019-20 کے دوران بالترتیب خرچ ہوئی ہے۔
۔۔۔۔۔۔۔۔۔۔۔۔
م ن ۔اس۔ ت ع۔
U-1022
(Visitor Counter : 48
نائب صدر جمہوریہ ہند کا سکریٹریٹ
نائب صدرجمہوریہ نے ہماچل پردیش میں شدید بارش سے ہونے والے جانی نقصان پراظہار افسوس کیا
نائب صدرجمہوریہ جناب جگدیپ دھنکھر نے آج ہماچل پردیش میں شدید بارش کی وجہ سے ہونے والے جانی نقصان پر افسوس کا اظہار کیا۔ انہوں نے زخمیوں کی جلد صحت یابی کی دعا بھی کی۔
ایک ٹویٹ میں، نائب صدر نے کہا:
‘‘ہماچل پردیش میں شدید بارشوں کی وجہ سے ہونے والے جانی نقصان سے گہرادکھ ہوا ہے۔ سوگوار خاندانوں کے ساتھ میری دلی تعزیت اور زخمیوں کی جلد صحت یابی کے لیے دعا گو ہوں۔’’
امور صارفین، خوراک اور عوامی تقسیم کی وزارت
سینٹرل ویئر ہاؤسنگ کارپوریشن  کے لئے فی الحال 130 ایل ایم ٹی صلاحیت کو جلد بڑھانے کا وقت آگیا ہے: جناب پیوش گوئل
سی ڈبلیو سی آپریشن میں مشن موڈ میں اسٹوریج میں کوالٹی اور معیار کاری کا کام کیا جانا چاہئے
کسانوں کی مدد کے لئے جامع ویئر ہاؤسنگ حل
اسٹوریج کی صلاحیت میں توسیع اور لاجسٹک لاگت میں کمی سے کسانوں کے لئے شفاف، نتیجہ خیز اور مربوط فصل کی کٹائی کے بعد ویلیو چین کی سمت میں ایک بڑی تبدیلی آئے گی اور زراعت سے آمدنی بڑھانے میں مدد ملے گی: جناب گوئل
صارفین کے امور، خوراک و عوامی نظام تقسیم، ریلویز اور صنعت و تجارت کے وزیر جناب پیوش گوئل نے سینٹرل ویئر ہاؤسنگ کارپوریشن  کے 65ویں یوم تاسیس کے موقع پر کلیدی خطبہ دیا
سی ڈبلیو سی سے ملک کی 22 ضروری اشیاء کے لئے اسٹوریج  کی صلاحیت پیدا کرنے میں صارفین امور کے محکمہ کے ساتھ کام کرنے کے لئے کہا
آج پورے ملک میں 217 کروڑ روپئے کے ویئر ہاؤسنگ پروجیکٹوں کے افتتاح سے صلاحیت میں اضافہ ہوگا، بنیادی ڈھانچہ مضبوط ہوگا اور کسانوں کو جوڑنے میں مدد ملے گی
نئی دہلی، 2/مارچ 2021 ۔ صارفین امور، خوراک اور عوامی نظام تقسیم، ریل اور صنعت و تجارت کے مرکزی وزیر جناب پیوش گوئل نے کہا ہے کہ سینٹرل ویئر ہاؤسنگ کارپوریشن  کے لئے اپنی موجودہ 130 ایل ایم ٹی کی صلاحیت کو جلد بڑھانے کا وقت آگیا ہے، تاکہ زرعی شعبہ کے لئے جامع اسٹوریج سالیوشن  کو یقینی بنایا جاسکے۔ جناب گوئل سی ڈبلیو سی کے 65ویں یوم تاسیس پر کلیدی خطبہ پیش کررہے تھے۔
جناب گوئل نے کہا کہ سی ڈبلیو سی کے آپریشنز میں مشن موڈ میں اسٹوریج میں کوالٹی اور معیار کاری کا کام کیا جانا چاہئے۔ جناب گوئل نے کہا کہ سبھی کو فائدہ پہنچانے والے جامع اسٹوریج سے متعلق تدابیر بھارت سرکار کے ایجنڈے میں مرکزی مقام رکھتا ہے۔ انھوں نے کہا کہ ذخیرے کی صلاحیت میں توسیع اور لاجسٹک لاگت میں کمی سے کسانوں کے لئے شفاف، نتیجہ خیز اور مربوط فصل کی کٹائی کے بعد ویلیو چین کی سمت میں ایک بڑی تبدیلی آئے گی اور زرعی آمدنی کو بہتر بنانے میں مدد ملے گی۔
انھوں نے سی ڈبلیو سی سے ملک کی 22 ضروری اشیاء کے لئے ذخیرہ کی صلاحیت پیدا کرنے میں صارفین امور کے محکمہ کے ساتھ مل کر کام کرنے کے لئے کہا۔ انھوں نے کہا کہ سی ڈبلیو سی نے زرعی شعبہ کے لئے اسٹوریج اور بنیادی ڈھانچہ دستیاب کرانے میں اہم رول ادا کیا ہے۔
جناب گوئل نے کہا کہ بھارت سرکار مشن موڈ میں سی ڈبلیو سی کی ترقی کے لئے پابند عہد ہے۔ بھارت سرکار نے 1000 کروڑ روپئے کی سرمایہ کاری سے 2014 سے 177 پروجیکٹوں کی منظوری یقینی بناچکی ہے۔
آج ملک میں 217 کروڑ روپئے کے ویئر ہاؤسنگ پروجیکٹوں کا افتتاح کیا گیا جس سے صلاحیت بڑھے گی، بنیادی ڈھانچہ مضبوط ہوگا اور کسانوں کو جوڑنے میں مدد ملے گی۔
جناب گوئل نے کہا کہ ویئر ہاؤسنگ انفرااسٹرکچر زرعی ماحولیاتی نظام کے لئے اہم ہے، اس سے نقصان کم کرنے میں مدد ملے گی اور زرعی مصنوعات کی قیمتیں قابو میں رہیں گی۔
سی ڈبلیو سی نے پردھان منتری غریب کلیان یوجنا کے تحت 35 ایل ایم ٹی اناج کا نپٹارہ کیا اور عوامی نظام تقسیم کے تحت 189 ایل ایم ٹی کا بندوبست کیا۔
جناب گوئل نے کہا کہ سی ڈبلیو سی کو اسٹوریج پرووائیڈر سے آگے بڑھ کر سالیوشن پرووائیڈر بننا ہوگا۔ انھوں نے کہا کہ سی ڈبلیو سی کو میک ان انڈیا مہم کی قیادت کرنی چاہئے اور اسٹوریج سالیوشنز سے متعلق بڑھتی مانگ کی تکمیل کرنی چاہئے۔
وزیراعظم کا دفتر
ہندی فلموں کے مکالموں کااستعمال کرتے ہوئے ہندی دیوس منانے پر وزیر اعظم نے اسرائیل کے سفارت خانے کی تعریف کی
وزیر اعظم جناب نریندر مودی نے ہندی فلموں کے مشہور مکالموں کے ذریعے ہندی دیوس کی تقریبات منانے پر اسرائیل کے سفارت خانے کی ستائش کی ہے۔ وزیراعظم نے کہا کہ سفارتخانے کی کاوش زبردست ہے۔
وزیر اعظم نے ایکس پر پوسٹ کیا۔
‘‘روایت، وقار، نظم و ضبط… یہ اسرائیل کے سفارت خانے کے تین ستون ہیں۔
ہندوستانی فلموں کے مکالموں کے ذریعے ہندی کے حوالے سے اسرائیلی سفارت خانے کی یہ کوشش سحرزدہ کرنے والی ہے۔’’
وزارت خزانہ
2024 سرکاری حصص‘3.9فیصد جی ایس 2022’،‘ 5.15فیصد جی ایس 2025’ ،‘5.85فیصد جی ایس 2030’ اور ‘نیو جی ایس 2061’کی فروخت کے لئے نیلامی
حکومت ہند نے  قیمت کی بنیاد پر بولی کے ذریعے2000 کروڑ روپے  کی نوٹیفائیڈ رقم کے لیے 3.96 فیصد سرکاری اسٹاک 2022؛  قیمت کی بنیاد پر بولی کے ذریعے 11000 کروڑ روپے  کی نوٹیفائڈ رقم کے لیے 5.15 فیصد سرکاری اسٹاک 2025؛  قیمت پر مبنی بولی کے ذریعے 11000کروڑ روپے  کی نوٹیفائڈ رقم کے لیے 5.85فیصد سرکاری اسٹاک 2023 اورمنافع پر مبنی نیلامی کی بنیاد پر 7000کروڑ روپے کی نوٹیفائیڈ رقم کے لئے ‘نیو گورنمنٹ سیکوریٹی، 2061’کی فروخت  کا اعلان کیا ہے۔ حکومت کو اختیار ہوگا کہ وہ مندرجہ بالا سیکورٹیز میں سے ایک یا ایک سے زیادہ کے لیے 2000 کروڑ روپے تک کا اضافی سبسکرپشن اپنے پاس برقرار رکھے۔ یہ نیلامی کثیر قیمتی طریقے کا استعمال کرتے ہوئے کی جائے گی۔ یہ نیلامی ریزرو بینک آف انڈیا کے ممبئی ، فورٹ کے ممبئی دفتر کے ذریعے 18 فروری 2021  کی جائے گی۔
اسٹاک کی فروخت کی نوٹیفائڈ رقم کا 5 فیصد حصہ اہل افراد اور اداروں کو سرکاری تمسکات کی بولی میں غیر مقابلہ جاتی بولی کی سہولت سے متعلق اسکیم کے مطابق الاٹ کیے جائیں گے۔
نیلامی کے لیے مقابلہ جاتی اور غیر مقابلہ جاتی دونوں ہی طرح کی بولیاں بھارتیہ ریزرو بینک کے کور بینکنگ سولیوشن  نظام میں الیکٹرانک شکل میں18 فروری2021 کو داخل کی جائیں گی۔ غیر مقابلہ جاتی بولیاں صبح 10:30 سے گیارہ بجے کے درمیان اور مقابلہ جاتی بولیاں صبح 10:30 بجے سے صبح11:30 بجے کے درمیان داخل کی جا ئیں گی۔
نیلامی کے نتائج کا اعلان 18 فروری2021  کو کیا جائے گا اور کامیاب بولی لگانے والوں کو رقم کی ادائیگی 22 فروری 2021  کو کی جائے گی۔
قبائیلی امور کی وزارت
ٹرائیفڈ کی کارکردگی کا جائزہ
نئی دہلی،19؍مارچ،قبائلی امور کی وزارت ، ٹرائیبل کو آپریٹو مارکیٹنگ ڈیولپمنٹ فیڈریشن آف انڈیا  کی کارکردگی کا وقفے وقفے سے میٹنگوں، مفاہمت ناموں کے تجزئے اور ماہانہ پیش رفت رپورٹ وغیرہ کےذریعے جائزہ لیتی رہتی ہے۔ وزارت نے ٹرائیفڈ کی کار کردگی کا تجزیہ کرنے کی خاطر کوئی مطالعہ نہیں کرایا ہے جو ای- کامرس کا استعمال کرتے ہوئے اور قبائلی فیسٹول ؍ دستکاری میلہ وغیرہ کے ذریعے خود اپنے نیٹ ورک کے ذریعے قبائلی مصنوعات کی فروخت کی ذمہ دار ہے۔ ٹرائیفڈ کے ذریعے جنوری 2020 کو پیش کی گئی پیش رفت رپورٹ کے تجزئے سے مندرجہ ذیل نتائج بر آمد کئے گئے۔
- ٹرائیفڈ کا اپنا 120 دکانوں کا نیٹ ورک ہے جس میں 72 دکانیں اپنی ملکیت کی ہیں جہاں فروخت کی جاتی ہے۔ 33 دکانوں پر سامان فروخت کیا جاتا ہے جب کہ 15 فرنچائزی ہیں۔
- مالی سال 20-2019 کے دوران ٹرائیفڈ نے مجموعی طور پر 3620 کی مصنوعات کی خریداری کی جو پچھلے سال سے 38 فیصد زیادہ ہے۔
- ٹرائیفڈ نے سال 20-2019 کے دوران 3486.93 لاکھ کی مصنوعات فروخت کی جو پچھلے سال کی اسی مدت کے دوران ہوئی فروخت کے مقابلے 28 فیصد زیادہ ہے۔
قبائلی امور کی مرکزی وزیر مملکت محترمہ رینوکا سنگھ سروتا نے آج راجیہ سبھا میں ایک سوال کا تحریری جواب دیتے ہوئے یہ معلومات بہم پہنچائی۔
۔۔۔۔۔۔۔۔۔۔۔۔۔۔۔۔۔۔
U-1346
(Visitor Counter : 54
وزیراعظم کا دفتر
وزیراعظم نے شیخ صبا الخالد الحمد الصبا کو ریاست کویت کا دوبارہ وزیراعظم مقرر ہونے پر مبارک باد دی
وزیر اعظم جناب نریندر مودی نے عزت مآب وزیراعظم نے شیخ صبا الخالد الحمد الصبا کو ریاست کویت کا دوبارہ وزیراعظم مقرر ہونے پر مبارک باد دی ہے۔
ٹوئٹ کے اس سلسلے میں جناب مودی نے کہا‘‘5 دسمبر کو قومی اسمبلی کے کامیاب انتخابات کے بعد،میری جانب سے عزت مآب شیخ صبا الخالد الحمد الصبا کو ریاست کویت کا دوبارہ وزیراعظم منتخب ہونے پر دلی مبارک باد اور نیک خواہشات ۔
مجھے یقین ہے کہ ریاست کویت کے امیر، عزت مآب شیخ نواف الحمد الجابر الصبا کی دور اندیش قیادت کے تحت ، ہمارے بہترین باہمی تعلقات میں اور زیادہ توسیع ہوگی اور یہ مزید پھلے پھولیں گے۔’’
پیٹرولیم اور قدرتی گیس کی وزارت
یکم جنوری ، 2022 سے 03-31 تک او ای سی کے ذریعے 1536 آر او پر ای وی چارجنگ سہولت مہیا کی گئی
نئی دہلی، 31مارچ 2022: پیٹرولیم و قدرتی گیس کے وزیر مملکت جناب رامیشور تیلی نے لوک سبھا میں آج ایک سوال کے تحریری جواب میں بتایا کہ تیل کی مارکیٹنگ کمپنیاں بجلی سے چلنے والی گاڑیوں کے چارجنگ اسٹیشن ای وی سی ایس ملک کے مختلف حصوں میں اپنی خردہ آؤٹ لیٹ میں قائم کر رہی ہیں۔ یہ چارجنگ اسٹیشن تکنیکی و تجارتی سہولت کی بنیاد پر مرحلے وار طریقے سے قائم کیے جا رہے ہیں۔یکم جنوری، 2022 کو تیل مارکیٹنگ کمپنیوں نے بتایا کہ ای وی چارجنگ سہولت 1536آر او پر قائم کی گئی ہے۔
اس کے علاوہ بجلی کی وزارت نے یہ بھی بتایا کہ فی الحال 1742 سرکاری ای وی چارجنگ اسٹیشن ملک میں کار کردگی انجام دے رہے ہیں۔ فیم – دوئم اسکیم کے تحت 4453 سرکاری ای وی چارجنگ اسٹیشنوں کو بھی منظوری دی گئی ہے۔
خواتین اور بچوں کی ترقیات کی وزارت
کام کی جگہ پر جنسی ہراسانی کی روک تھام
حکومت ہند نے عورتوں کے لئے محفوظ کام کا ماحول فراہم کرنے کے لئے کام کی جگہ پر جنسی ہراسانی  ایکٹ 2013 نافذ کیا۔ اس قانون کا اطلاق تمام خواتین پر ہوتا ہے، چاہے وہ کسی بھی عمر کی ہوں، ان کی ملازمت کی نوعیت کچھ بھی ہو اور وہ منظم یا غیر منظم، کسی بھی شعبے سے تعلق رکھتی ہوں۔ اس قانون کے تحت تمام ریاستوں کے لئے لازمی ہے کہ وہ ہر ضلع میں لوکل کمیٹی قائم کریں جہاں عورتوں کے ساتھ جنسی ہراسانی کے معاملے درج کرائے جائیں۔
ریاست اور ضلع کی سطح پر ایکٹ کے نفاذ کی ذمہ داری متعلقہ حکومت پر عائد ہوتی ہے۔ ان تمام کام کی جگہوں کے لئے ریاستی حکومت پرذمہ داری ہے جو حکومت کے زیر انتظام یا ریاستی حکومت کی مددسے چلائے جانے والے اداروں کے ہیں۔ متعلقہ حکومتوں کو ان معاملوں کا مکمل ڈیٹا رکھنا ہوگا اور وہ اس قانون کے نفاذ کی ذمہ دار سمجھی جائیں گی۔ نیشنل کرائم ریکارڈ بیورو کام کی جگہوں میں جنسی ہراسانی کے معاملوں کا 2017 سے ریکارڈ رکھتا آیا ہے، جو’’ کرائم اِن انڈیا‘‘کی اشاعت میں شامل ہوتے ہیں۔
اس قانون کے تحت ملازمت دینے والے کی ذمہ داری ہے کہ وہ کام کی جگہ پر ایسا ماحول مہیا کرائے جہاں جنسی ہراسانی کی گنجائش نہ ہو۔ اس مقصد کے لئے آجر وقتاً فوقتا ًورکشاپ وغیرہ کا انعقاد کرے۔
ایکٹ کے مؤثر نفاذ کے لئے ایک ہینڈ بک اور تربیتی طریقہ کار تیار کیا گیا ہے۔ اس کے ساتھ ساتھ عورتوں اور بچوں کی بہبود کی وزارت وقتا فوقتا تمام ریاستی سرکاروں/یوٹی انتظامیہ ،وزارتوں حکومت ہند کے محکموں اور کاروباری اداروں کو ایڈوائزری جاری کرتی ہے۔
وزارت نے آن لائن شکایات کے بندوبست کا آغاز کیا ہے جس کا ٹائٹل ہے ’’جنسی ہراسانی الیکٹرونک باکس  جس میں عورتوں کے خلاف جنسی ہراسانی کی شکایات درج کی جاسکتی ہیں۔
اکتیس جولائی 2018 کو کارپوریٹ امور کی وزارت نے اس وزارت کی درخواست پر کمپنز  رولز 2014 میں ترمیم کرکے کمپنیوں کے لئے یہ لازمی کردیا ہے کہ بورڈ آف ڈائرکٹرز کی رپورٹ میں ایک بیان شامل کیا جائے جو SH ایکٹ کے تحت آئی سی کی تشکیل کے بارے میں ہو۔
عملے، شکایات عامہ اور پنشن کی وزارت کے پرسنل اینڈ ٹریننگ محکمے نے بھی تمام مرکزی وزارتوں/ محکموں کو ایڈوائزری جاری کی ہے کہ وہ مقررہ وقت کے اندر انکوائری مکمل کریں اور اپنی سالانہ رپورٹ میں یہ بتائیں کہ ایس ایچ ایکٹ کے تحت کتنے معاملے درج کرائے گئے اور وہ کس طرح نمٹائے گئے۔
عورتوں اور بچوں کی بہبود کی مرکزی وزیر محترمہ سمرتی ایرانی نے یہ اطلاع آج لوک سبھا میں ایک تحریر ی جواب میں دی۔
بہت چھوٹی، چھوٹی اور درمیانی صنعتوں کی وزارت
ڈیجیٹل طور پر بااختیار بنانے کے فروغ اور بہت چھوٹی، چھوٹی اور درمیانی صنعتوں کے کاروبار کرنے میں آسانی کے لیے ڈیجیٹل اقدامات
جیسا کہ کریڈٹ گارنٹی ٹرسٹ فنڈ فار مائیکرو اینڈ سمال انٹرپرائزز  نے مطلع کیا ہے01-2000 میں قیام کے بعد سے 30 جون 2023 تک بہت چھوٹی، چھوٹی اور درمیانی صنعتوں کے لیے 4,50,163 کروڑ روپے كی گارنٹیاں کریڈٹ گارنٹی اسکیم کے تحت جاری کی گئی ہیں۔
ٹیکنالوجی اپ گریڈیشن کے لیے کریڈٹ لنکڈ کیپٹل سبسڈی اسکیم کے تحت،کل 87,680 سبسڈیاں، جن کی رقم 5,644 کروڑ ہے، جاری کی گئی ہیں۔یہ اسکیم 31.03.2020 تک نافذ تھی۔جیسا کہ ڈپارٹمنٹ فار پروموشن آف انڈسٹری اینڈ انٹرنل ٹریڈ  نے مطلع کیا اسٹارٹ اپ انڈیا اسکیم کے تحت اسٹارٹ اپ کے بزنس سائیکل کے مختلف مراحل میں سرمایہ فراہم کرنے كی خاطر حکومت اسٹارٹ اپس  اور اسٹارٹ اپ انڈیا سیڈ فنڈ اسکیم  کے لیے فنڈز کے فنڈ کو نافذ کر رہی ہے۔ دونوں اسکیمیں ہندوستان گیر بنیاد پر لاگو ہوتی ہیں۔ ایف ایف ایس کے تحت، 30 اپریل 2023 تک ایس آئی ڈی بی آئی کی جانب سے 114 متبادل سرمایہ کاری فنڈ  کے لیے 9,121 کروڑ روپے کا وعدہ کیا گیا ہے اور ایس آئی ایس ایف ایس کے تحت 30 اپریل 2023 تک ایکسپرٹ ایڈوائزری کمیٹی  نے 160 انکیوبیٹرز کے لیے 611.36 کروڑ روپے کی منظوری دی ہے۔
حکومت نے ڈیجیٹل بااختیاری ک فروغ دینے اور بہت چھوٹی، چھوٹی اور درمیانی صنعتوں کے کاروبار میں آسانی پیدا کرنے کے لیے مختلف ڈیجیٹل اقدامات کیے ہیں۔ ان میں منجملہ اورچیزوں كے آن لائن رجسٹریشن کے لیے اُدیم رجسٹریشن پورٹل بھی شامل ہے۔ چھوٹی، چھوٹی اور درمیانی صنعتوں کی شکایات کے ازالے کے لیے چیمپئنز پورٹل 2020 میں عالمی وبا كوویڈ-19 کے دوران شروع کیا گیا۔ دیگر اقدامات میں آن لائن خریداری کے لیے گورنمنٹ ای-مارکیٹ پلیس ، رعایتی رسیدوں کے لیے تجارتی وصولی ڈسکاؤنٹنگ سسٹم  اور آن لائن مارکیٹنگ سپورٹ کی سہولت کے لیے www.msmemart.com،مائیکرو اور چھوٹے کاروباری اداروں سے سنٹرل پبلک سیکٹر انٹرپرائزز کے ذریعے خریداری کی نگرانی کے لیے ایم ایس ایم ای سمبندھ اور مرکزی وزارتوں/محکموں/سی پی ایس ای/ریاستی حکومتوں وغیرہ کی طرف سے تاخیر سے ادائیگیوں سے متعلق درخواستیں بھرنے کے لیے سمادھان پورٹل شامل ہیں۔
یہ اطلاع چھوٹی، چھوٹی اور درمیانی صنعتوں کے وزیر مملکت جناب بھانو پرتاپ سنگھ ورما نے راجیہ سبھا میں ایک تحریری جواب میں دی۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 197.95 کروڑ ٹیکے لگائے جاچکے ہیں
سردست بھارت میں 1838908مریض زیر علاج ہیں
زیر علاج مریضوں کی شرح فی الحال 0.26 فیصد ہے
شفایابی کی شرح فی الحال98.54 فیصد ہے
گذشتہ 24 گھنٹوں کے دوران 13,929 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,28,65,519 ہوگئی ہے
گزشتہ 24 گھنٹے میں 16,103 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 86.36 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,76,720 ٹیسٹ کئے گئے
وزیراعظم کا دفتر
پارلیمنٹ کے بجٹ اجلاس سے پہلے وزیراعظم مودی کے تبصرے کا متن
نمسکار ساتھیو!
آج اس دہائی کے پہلے اجلاس کا آغاز ہورہا ہے۔ بھارت کے درخشاں مستقبل کے لیے یہ دہائی بہت ہی اہمیت کی حامل ہے اور اس لیے آغاز ہی سے آزادی کے دیوانوں نے جو خواب دیکھے تھے، ان خوابوں کو، ان عزائم کو تیزی سے شرمندہ تعبیر کرنے کا یہ سنہری موقع اب ملک کے پاس آیا ہے۔ اس دہائی کا بھرپور استعمال ہو اور اس لیے اس اجلاس میں پوری دہائی کو ملحوظ رکھتے ہوئے بحثیں ہوں۔ ہر طرح کے خیالات پیش کیے جائیں اور اعلی سطح کے غورفکر سے اعلی قسم کا امرت حاصل ہو۔ یہ ملک کی امیدیں ہیں۔
مجھے امید ہے کہ جس امیدا ور توقع کے ساتھ ملک کے کروڑوں افراد نے ہم سب کو ایوان میں بھیجا ہے، ہم ایوان کے اس مقدس مقام کا پوار استعمال کرتے ہوئے جمہوریت کی تمام روایات پر عمل کرتے ہوئے عوام کی امنگوں کی تکمیل کے لیے اپنی کوششوں میں پیچھے نہیں رہیں گے۔ یہ مجھے پورا یقین ہے۔ تمام ارکارن پارلیمان اس اجلاس کو اور بہتر بنائیں گے، اس بات کا مجھے مکمل یقین ہے۔
یہ بجٹ کا بھی اجلاس ہے۔ ویسے شاید بھارت کی تاریخ میں پہلی بار ایسا ہوا ہے کہ ایک نہیں، ہمیں وزیر خزانہ کے الگ الگ پیکیج کی صورت میں چار پانچ منی بجٹ دینے پڑے۔ یعنی 2020 میں ایک طرح سے مسلسل منی بجٹ کا سلسلہ جاری رہا۔ لہذا یہ بجٹ بھی ان چار پانچ بجٹوں کے سلسلے میں ہی دیکھا جائے گا۔ مجھے اس بات کا پورا یقین ہے۔
میں ایک بار پھر آج عزت مآب صدر جمہوریہ کی رہنمائی میں دونوں ایوانوں کےتمام ارکان پارلیمان مل کر ان کے پیغام کو آگے بڑھانے کےلیے عہد بستہ اور کوشاں ہیں۔
بہت بہت شکریہ
وزارات ثقافت
آزادی کے امرت مہوتسو نے ہندوستان کی آزادی کے 75 سال منانے اور اس کی یاد میں جن بھاگیداری اور پورا سرکاری طریقہ کار اپنایا: جی کشن ریڈی
ثقافت، سیاحت اور شمال مشرقی خطے کی ترقی کے وزیر جناب جی کشن ریڈی نے آج لوک سبھا میں بتایا کہ ہندوستان کی آزادی کے 75 سال منانے کے لئے آزادی کا امرتسر مہوتسو ایک پہل ہے۔ اس میں حکومت جن بھاگیداری کی شکل میں شہریوں کو شامل کرنے پر خصوصی توجہ دینے کے ساتھ سرکاری طریقہ کار کو اپنایا گیا ہے۔ بیرونی ممالک میں بھارتی مشنوں / پوسٹس نے 12 مارچ 2021 سے آزادی کا امرت مہوتسو تقریبات شروع کی ہیں۔ تقریبات 15 اگست 2022 سے 75 ہفتوں پہلے شروع ہوئیں اور 15 اگست 2023 تک جاری رہیں گی۔
مشنوں / پوسٹ نے آزادی کے امرت مہوتسو کو کافی زیادہ اہمیت دی ہے۔ 12 مارچ 2021 سے مشنوں / پوسٹس کے ذریعہ 5000 سے زیادہ تقریبات کا اہتمام کیا گیا ہے۔ یوم آئین اور مہا پری نروان دوس سمیت آزادی کا امرت مہوتسو منانے کے لئے مستقل بنیاد پر منفرد اور اثر انگیز تقریبات تشکیل دی گئی ہیں۔آزادی کا امرتس مہوتس تقریبات میں ممتاز شخصیات، مقامی سرکار، بھارت کے دوست، بیرونی ممالک میں رہائش پذیر بھارتی شہریوں نے پورے جوش و خروش سے شرکت کی۔ اس کا اہتمام ہمارے مشنوں/ پوسٹس کے ذریعہ کیا گیا تھا۔ مشن / پوسٹس اب تک 100 سے آئیکونک ہفتوں کا انعقاد کرچکے ہیں۔
۔۔۔۔۔۔۔۔۔۔۔ ۔
ش ح۔ح ا ۔ن ا۔
U- 14221
(Visitor Counter : 89
وزیراعظم کا دفتر
وزیراعظم نے بائیسیکل کے عالمی دن کے موقع پر مہاتما گاندھی کی تصویر ساجھا کی
وزیراعظم جناب نریندرمودی نے ماحولیات کے لئے طرز زندگی  کے تصورکا حوالہ دیتے ہوئے مہاتماگاندھی کی سائیکل پرسوار ایک تصویر ساجھا کی ہے ۔ آج بائیسیکل کا عالمی دن ہے ۔
وزیراعظم نے ایک ٹوئیٹ کیا ؛
‘‘ماحولیات کے لئے طرز زندگی ۔
آج بائیسیکل کا عالمی دن ہے اورماحولیاتی توازن کوقائم رکھنے اورصحت مند طرززندگی گزارنے کے لئے مہاتماگاندھی سے زیادہ بہتر ترغیب کس سے حاصل ہوسکتی ہے ۔ ’’
ریلوے کی وزارت
نئے بلٹ ٹرین کوریڈور
ریلوے، مواصلات اور الیکٹرانک و اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں بتایا کہ ریلوے کی وزارت نے درج ذیل ہائی اسپیڈ ریل کوریڈوروں کے لئے سروے کرانے اور مفصل پروجیکٹ رپورٹ  تیار کرانے کا فیصلہ کیا ہے۔
- دہلی ۔ وارانسی۔
- ممبئی ۔ ناگپور۔
- دہلی۔احمد آباد۔
- بمبئی۔ حیدرآباد۔
- چنئی ۔ بنگلور ۔میسور۔
- وارانسی ۔ ہاوڑہ۔
- دہلی۔ امرتسر۔
مذکورہ بالا ہائی اسپیڈ کوریڈوروں میں سے کسی کو بھی منظوری نہیں دی گئی ہے۔
۔۔۔۔۔۔۔۔۔۔
ش ح۔ا گ ۔ن ا۔
U-1492
(Visitor Counter : 91
وزیراعظم کا دفتر
وزیر اعظم کولکاتہ میں نیتاجی سبھاش چندر بوس کی 125ویں جینتی پر منعقدہ پروگرام میں شریک ہوئے
بھارت کی قوت اور تحریک کی علامت ہیں نیتاجی: وزیر اعظم
نئی دہلی، 23 /جنوری 2021 ۔ وزیر اعظم جناب نریندر مودی کولکاتہ میں نیتاجی سبھاش چندر بوس کے 125ویں یوم پیدائش کے موقع پر منعقدہ پروگرام میں شریک ہوئے۔ انھوں نے کولکاتہ میں وکٹوریہ میموریل میں ’پراکرم دِوس‘ کی افتتاحی تقریب کی صدارت کی۔ اس موقع پر نیتاجی پر ایک مستقل نمائش اور ایک پروجیکشن میپنگ شو کا افتتاح کیا گیا۔ وزیر اعظم کے ذریعے ایک یادگاری سکہ اور ڈاک ٹکٹ جاری کیا گیا۔ اس کے ساتھ ہی نیتاجی پر مبنی ایک ثقافتی پروگرام ’’آمرا نوٹون جواوبونیری ڈوٹ‘‘ کا بھی انعقاد کیا گیا۔
اس پروگرام سے قبل وزیر اعظم نے نیتاجی کے تئیں اظہار احترام کے لئے نیتاجی سبھاش بوس کے گھر نیتاجی بھون کا دورہ کیا۔ بعد میں وہ نیشنل لائبریری، کولکاتہ کے لئے روانہ ہوگئے، جہاں ایک بین الاقوامی سیمینار ’’اکیسویں صدی میں نیتاجی سبھاش کی وراثت کا ازسرنو جائزہ‘‘ اور ایک آرٹسٹ کیمپ کا انعقاد کیا گیا۔ وزیر اعظم نے وکٹوریہ میموریل پر پراکرم دِوس تقریب میں حصہ لینے سے قبل فنکاروں اور سیمینار کے شرکاء کے ساتھ بات چیت کی۔
اس موقع پر اظہار خیال کرتے ہوئے وزیر اعظم نے کہا کہ آج ماں بھارتی کے اس بہادر سپوت کی جینتی ہے جس نے آزاد بھارت کے خواب کو نئی سمت دی تھی۔ آج وہ دن ہے جب ہم اس شعور کا جشن مناتے ہیں جو غلامی کے اندھیرے سے باہر نکلی تھی اور جس نے ’’میں آزادی کی بھیک نہیں لوں گا، میں اسے حاصل کروں گا‘‘ جیسے الفاظ سے دنیا کی سب سے طاقتور قوت کو چیلنج دیا تھا۔
وزیر اعظم نے کہا کہ ملک نے نیتاجی کے غیرمعمولی حوصلے اور ان کی بے لوث خدمت کو احترام دینے اور یاد کرنے کے سلسلے میں نیتاجی کے یوم پیدائش 23 جنوری کو ہر سال ’پراکرم دِوس‘ کے طور پر منانے کا فیصلہ کیا ہے۔ جناب مودی نے زور دے کر کہا کہ نیتاجی بھارت کی طاقت اور تحریک کی علامت ہیں۔
وزیر اعظم نے اسے اپنی خوش بختی قرار دیا کہ 2018 میں حکومت نے جزائر انڈمان کا نام نیتاجی سبھاش چندر بوس جزائر کردیا تھا۔ انھوں نے کہا کہ ملک کے جذبات کا احترام کرتے ہوئے نیتاجی سے متعلق فائلوں کو حکومت کے ذریعے منظر عام پر لادیا گیا ہے۔ انھوں نے فخر کے ساتھ 26 جنوری کی پریڈ میں آئی این اے ویٹرنس پریڈ کی حصے داری اور آزاد ہند حکومت کی 75ویں سال گرہ کی یاد میں دہلی میں لال قلعہ پر ترنگا لہرانے کا خواب پورا کرنے کا ذکر کیا۔
وزیر اعظم نے دل کو چھو لینے والے اس سوال، جو انھوں نے ملک سے جانے کا حوصلہ کرنے سے قبل اپنے بھتیجے ششر بوس سے پوچھا تھا، کا ذکر کرتے ہوئے کہا کہ ’’اگر آج ہر بھارتی اپنے دل پر اپنا ہاتھ رکھے اور نیتاجی کی موجودگی کو محسوس کرے تو انھیں وہی سوال سنائی دے گا: کیا تم میرے لئے کچھ کروگے؟ یہ کام، یہ ہدف آج بھارت کو خودکفیل بنانے کا ہے۔ ملک کے لوگ، ملک کے ہر خطے کے لوگ، ملک کا ہر شخص اس کا حصہ ہے۔‘‘
وزیر اعظم نے اشارہ دیا کہ نیتاجی سبھاش چندر بوس غریبی، ناخواندگی، بیماری کو ملک کے سب سے بڑے مسائل میں شمار کرتے تھے۔ وزیراعظم نے اعادہ کیا کہ ہمارا سب سے بڑا مسئلہ غریبی، ناخواندگی، بیماری اور سائنسی مصنوعات کی کمی ہے۔ وزیر اعظم نے کہا کہ سماج کو ان مسائل کے حل کے لئے متحد ہونا ہوگا، ہمیں اس سمت میں مل جل کر کوشش کرنی ہوگی۔
جناب مودی نے کہا کہ نیتاجی سبھاش خودکفیل بھارت کے ساتھ ہی سونار بانگلا کے بھی سب سے بڑے محرک ہیں۔ وزیر اعظم نے زور دے کر کہا کہ ملک کی آزادی میں نیتاجی نے جو کردار ادا کیا وہی کردار مغربی بنگال کو خودکفیل بھارت کی تعمیر میں ادا کرنا ہے۔ وزیر اعظم نے آخر میں کہا کہ خودکفیل بھارت ملک میں خودکفیل بنگال اور سونار بانگلا کے لئے بھی راہ روشن کرے گا۔
خلا ء کا محکمہ
نیویس نظام کا ڈیزائن، مینوفیکچرنگ اور تعیناتی
شمال مشرقی ریاستوں کی ترقی کے مرکزی وزیر مملکت  نیز وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں اطلاع فراہم کی کہ ماہی گیروں، تعلیمی اداروں، تحقیقی اور ترقیاتی اداروں اور گاڑیوں کے ٹریکرس کے استعمال کے لئے تقریباً 8900 ہندوستانی علاقائی نیویگیشن سیٹلائٹ سسٹم یعنی نیویس نظام ایس پی ایس رسیور کی تعیناتی کی گئی ہے۔
نیویس نظام کے ضمن میں حالیہ پیش رفت درج ذیل ہیں:
- اسرواسٹینڈرڈ یوزیشننگ سروسز  اور آئی آر این ایس ایس؍ نیویس سروسز کی محدود خدمات  کے لئے درکار بنیادی ٹکنالوجیوں کو تیار کیا ہے۔
- نہایت چھوٹی تصویر بنانے اورسستے وکفایتی نیویس حل کے لئے اسرو صنعتوں اور گھریلو پروجیکٹس کے ذریعہ ماڈیول پر مبنی متعدد اپلی کیشن پر مخصوص مربوط سرکٹ  تیار کررہا ہے۔
درج بالا اقدامات کے لئے مجوزہ خرچ کا تخمینہ تقریباً 32.50 کروڑ روپے ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔م ع۔ ع ر
U-3418
(Visitor Counter : 59
قانون اور انصاف کی وزارت
کرن رجیجونے قانون اور انصاف کے وزیر کی حیثیت سے چارج سنبھالا
جناب کرن رجیجو نے آج قانون وانصاف کی وزارت کے سینئر افسروں کی موجودگی میں قانون و انصاف کی وزیرکی حیثیت سے چارج سنبھال لیا۔ اس موقع پر میڈیا کے ساتھ اظہارخیال کرتے ہوئے وزیرموصوف نے کہاکہ قانون و انصاف کے وزیر کی حیثیت سے کام کرنے کی میرے اوپر بڑی ذمہ داری ہے۔ میں عوامی توقعات کو پورا کرنے کو ترجیح دوں گا اور میں ہمیشہ شفافیت کو برقرار رکھنے کی کوشش کروں گا۔
قانون و انصاف کے وزیر کی حیثیت سے چارج سنبھالنے سے قبل جناب کرن رجیجو مئی 2019 سے جولائی 2021 تک نوجوانوں کے امور اور کھیلوں کے وزیر مملکت آزادانہ چارج تھے اور مئی 2014 سے مئی 2019 تک اقلیتی امور کے وزیر مملکت تھے۔
ایک سیاسی سرگرم کنبے سے آنے والے جناب رجیجو نے اپنے طالب علمی کے دور سے ہی پبلک امور میں خاص دلچسپی دکھائی ہے۔ 31 سال کی عمر میں وہ کھادی اور گاؤں صنعتوں کے کمیشن کی ممبرکی حیثیت سے مقرر ہوئے تھے۔2004 میں وہ مغربی اروناچل پردیش حلقہ سے 14 ویں لوک سبھا کے لئے منتخب ہوئے جو ملک میں ایک سب سے بڑا حلقہ ہے۔
ایم پی کی حیثیت سے جناب رجیجو نے ایوان کے اندر اور باہر اپنے پارلیمانی کام کاج میں سرگرم شرکت سے اپنے ساتھیوں کاعزت واحترام حاصل کیا۔ انہوں نے 14 ویں لوک سبھا میں پارلیمنٹ کی کئی اہم کمیٹیوں میں خدمات انجام دیں۔ 90فیصد سے زیادہ اٹینڈینس ریکارڈ کے ساتھ اور قومی اوربین الاقوامی اہمیت کے سوالات اٹھانے میں مستقل مزاجی کا زبردست مظاہرہ کرنے کے ساتھ اوراہم بحثوں میں شرکت کرنے کی وجہ سے انہیں میڈیا کی طرف سے بہترین نوجوان پارلیمنٹیرین قرار گیا گیا تھا۔
ملک کے سب سے دور دراز اور غیر ترقی یافتہ خطہ میں پلنے بڑھنے کے باوجود انہوں نے بہت سے مواقع حاصل کئے جن کی زندگی میں انہیں پیشکش کی گئی۔ اورآج وہ بھارت سرکاراور لوگوں کی نظر میں شمال مشرق کی ایک آواز کے طور پر پہنچانے جاتے ہیں۔ جناب رجیجو کو 16 مئی 2014 میں 16 ویں لوک سبھا کے لئے منتخب کیا گیا تھا۔ انہیں ان کے کام کے صلہ میں وزیراعظم جناب نریندرمودی نے 26 مئی 2014 کو داخلی امور کی وزارت میں وزیرمملکت کی حیثیت سے وزرا کی کونسل میں شامل کیا۔